Minesweeper (ვიდეოთამაში)

Minesweeper — თავსატეხი თამაში, რომელსაც ძირითადად კომპიუტერზე თამაშობენ. თამაშში წარმოდგენილია დასაწკაპუნებელი უჯრების ბადე. რომელშიც მთელ დაფაზე გადანაწილებულია დამალული „ნაღმები". თამაშის მიზანია დაფის გასუფთავება ისე, რომ არცერთი ნაღმი არ აფეთქდეს. ამაში გვეხმარება მეზობელ უჯრებზე გამოსახული რიცხვები. ასევე არსებობს Minesweeper-ის სხვადასხვა ვარიანტებიც, როგორიცაა: Minesweeper X, Crossmines, Minesweeper Plus და Minehunt. 

მინი|ცენტრი|ექსპერტის დონის სირთულის შესრულებული KMines-ში, Minesweeper-ის უფასო ვარიანტი

Minesweeper-ის წარმოშობა უცნობია. TechRadar-ის მიხედვით, თამაშის პირველი ვერსია Microsoft Minesweeper გამოვიდა 1990 წელს, მაგრამ Eurogamer  აცხადებს, რომ Mined-Out (1983), იყო პირველი ამ ტიპის თამაში. კერტ ჯონსონი, Microsoft Minesweeper-ის შემქმნელი, აღიარებს, რომ მისი თამაშის დიზაინი სხვა თამაშიდან იყო გადმოღებული, მაგრამ უარყოფს რომ მან ინსპირაცია აიღო Mined-Out-დან.

თამაშის პროცესი
Minesweeper-ში ნაღმები (რომლებიც კლასიკურ თემაში ჰგავს საზღვაო ნაღმებს) გაფანტულია მთლიან დაფაზე, რომელიც დაყოფილია უჯრებად. უჯრები შეიძლება იყოს სამ მდგომარეობაში: დახურული, ღია ან დროშით მონიშნული. დახურული უჯრა ცარიელია და დაწკაპუნება შესაძლებელია, ხოლო ღია უჯრა გახსნილია. მონიშნული უჯრები არის ის, რომლებსაც მოთამაშე ნიშნავს პოტენციური ნაღმის ადგილმდებარეობის მისათითებლად.

მოთამაშე ირჩევს უჯრას გასახსნელად. თუ მოთამაშემ გახსნა ნაღმიანი უჯრა, თამაში წააგო. წინააღმდეგ შემთხვევაში, გახსნილი უჯრა აჩვენებს ან რიცხვს, რომელიც მიუთითებს ვერტიკალურად, ჰორიზონტალურად ან დიაგონალურად მომიჯნავე ნაღმების რაოდენობას, ან ცარიელ უჯრას ("0"-ს) და ამ ცარიელი უჯრის ყველა მეზობელი უსაფრთხო უჯრა ავტომატურად გაიხსნება. მოთამაშეებს ასევე შეუძლიათ უჯრის მონიშვნა დროშით, რადგან მოთამაშემ ვიზუალურად მონიშნოს ის უჯრა რომელზედაც ფიქრობენ რომ ეს უჯრა ნაღმია. მონიშნული უჯრები ითვლება დახურულად და მოთამაშეს მაინც შეუძლია დააწკაპუნოს მათ გასახსნელად.

მიზანი და სტრატეგია
თამაში იწყება, როდესაც მოთამაშე პირველად გახსნის უჯრას დაფაზე. ზოგიერთ ვარიანტში პირველი დაწკაპუნება გარანტირებულად უსაფრთხოა. თამაშის განმავლობაში, მოთამაშე იყენებს ღია უჯრებიდან მიღებულ ინფორმაციას იმის დასადგენად, თუ რომელი უჯრების გახსნაა უსაფრთხო, რითიც თანდათანობით იღებს მეტ ინფორმაციას თამაშის მოსაგებლად. მოთამაშეს ასევე აქვს დარჩენილი ნაღმების რაოდენობის ინფორმაცია რომელსაც ეწოდება minecount და გამოითვლება ნაღმების საერთო რაოდენობას გამოკლებული დროშით მონიშნული უჯრების რაოდენობა (minecount შეიძლება იყოს უარყოფითიც, თუ ზედმეტი რაოდენობის დროშებია მოთავსებული).

თამაშის მოსაგებად ყველა უსაფრთხო უჯრა უნდა გაიხსნას ნაღმიანი უჯრის გახსნის გარეშე. ქულა არ არის, მაგრამ არის ტაიმერი, რომელიც ითვლის თამაშის დასრულების დროს. სირთულე შეიძლება გაიზარდოს ნაღმების დამატებით ან თამაშის დაფის გაზრდით. ძირითადად არსებობს Minesweeper-ის სამ სტანდარტული კონფიგურაცია: დამწყები (), საშუალო () და ექსპერტი (), სირთულის ზრდადობით. დამწყებისთვის, ჩვეულებრივ, არის 8x8 ან 9x9 დაფა 10 ნაღმით, საშუალო დონე ჩვეულებრივ არის 16x16 დაფა 40 ნაღმით, ხოლო ექსპერტის სირთულის დონე ხშირად არის 30x16 დაფა 99 ნაღმით; თუმცა როგორც წესი არის ფუნქცია რომ მომხმარებელმა შეიყვანო ზომა და ნაღმების რაოდენობა თავისი სურვილისამებრ. 

ისტორია
TechRadar-ის მიხედვით, Microsoft Minesweeper-ის ვერსია პირველად გამოჩნდა 1990 წელს, მაგრამ Eurogamer-მა კომენტარი გაუკეთა რომ Minesweeper-მა ბევრი შთაგონება აიღო "ნაკლებად ცნობილი, უფრო ცუდი დიზაინის მქონე თამაშიდან" — Mined-Out. Microsoft-ის ვერსია პირველად გამოჩნდა 1990 წელს,  Windows Entertainment Pack-ში. თამაში დაწერეს რობერტ დონერმა და კურტ ჯონსონმა.
2001 წელს, ჯგუფმა სახელწოდებით საერთაშორისო კამპანია ნაღმების აკრძალვისთვის (ICBL) მოითხოვა თამაშის თემის შეცვლა ნაღმებიდან, ჯგუფმა განაცხადა, რომ თამაში „შეურაცხყოფაა ნაღმების მსხვერპლთა მიმართ". მოგვიანებით, შემდეგ ვერსიაში, რომელიც წარმოდგენილი იყო Windows Vista, მომხამრებელს შესთავაზეს ნაღმების ყვავილებით შეცვლა.

კიდევ ერთი ადრეული ვერსიაა SunOS (Unix) ვიდეო თამაში Mines, რომელიც გამოვიდა 1987 წელს და დაწერა ტომ ანდერსონმა. minesweeper.com-ის თანახმად, ის შემდგომ გადაიტანეს XWindows-ზე 1990 წელს.

თამაში ხშირად თან ახლავს ოპერაციულ სისტემებს. Microsoft Minesweeper შედიოდა Windows-ში Windows 8-მდე (2012). Microsoft-მა ეს შეცვალა თამაშის უფასო ვერსიით, რომლის ჩამოტვრთვა შესაძლებელია Microsoft Store-იდან.

ვარიანტები
შექმნილია ბევრი სხვადასხვა Minesweeper-ის ვარიანტი, რომელიც აფართოებს კონცეფციებს და ამატებს ახალი თამაშის დიზაინის ელემენეტს. Minesweeper X არის Microsoft-ის ვერსიის კლონი, გაუმჯობესებული შემთხვევითობით და უფრო მეტი სტატისტიკით და პოპულარულია მოთამაშეებს შორის რომლებიც ცდილობენ რომ თამაში სწრაფად დახურონ.  Arbiter და Viennasweeper ასევე არიან კლონები და გამოიყენება  Minesweeper X-ის მსგავსად. CrossMines არის თამაშის ძირითადი იდეის უფრო რთული ვერსია, რომელიც ამატებს დაკავშირებულ ნაღმებს და სხვადასხვა ბლოკებს. BeTrapped თამაშს აქცევს უფრო იდუმალად. ასევე არსებობს Microsoft Minesweeper-ის კლონები.

Minesweeper Q გამოვიდა 2011 წელს და არის Microsoft-ის ვერსიის კიდევ ერთი კლონი, ხელმისაწვდომი როგორც მობილური და პლანშეტის აპლიკაცია iOS მომხმარებლებისთვის. მომხმარებელს ასევე აქვს არჩევანი რომ შეცვალოს დაფის გარეგნობა. რადგან, ეს ვერსია შეზღუდულია მხოლოდ მობილურსა და iPad-ზე, არ არის იდეალური მოთამაშეებისთვის, რომლებიც ცდილობენ რომ თამაში სწრაფად დახურონ.

Minesweeper შექმნილი იყო RuneScape-ს ნაწილად, თამაშ Vinesweeper-ში. ვიდეოთამაშმა Minecraft-მა გამოუშვა ვერსია პირველ აპრილს, 2015 წელს, სახელად Minescreeper.  HP-48G გრაფიკულ კალკულატორს აქვს Minesweeper-ის ვარიაცია სახელწოდებით "Minehunt". სადაც მოთამაშე უსაფრთხოდ უნდა გადაადგილდეს დაფის ერთი კუთხიდან მეორე კუთხამდე. ერთადერთი მინიშნება ის არის რომ თუ რამდენი ნაღმია მოთამაშის გარშემო. გუგლში ჩაშენებული არის Minesweeper რომელიც ხელმისაწვდომია თამაშის სახელის ძიებით. 

Minesweeper-ის ერთ-ერთი ვარიანტი შსაძლებელია რომ ითამაშო ფურცელზე, თამაში იწყება უკვე გამოვლენილი ზოგი უჯრით. მოთამაშეს არ შეუძლია მეტი უჯრის გახსნა, არამედ სწორად უნდა მონიშნოს დარჩენილი ნაღმები. ამ ტიპის თავსატეხს ქვია "tentaizu" (), იაპონურად ნიშნავს ვარსკვლავების რუკას. 

კონკურენტული თამაში
მოთამაშეები ცდილობენ თამაშის რაც შეიძლება სწრაფად დახურვას. მოთამაშეები იმახსოვრებენ სხვადასხვა ფორმაციას დროის შესამცირებლად. მოთამაშეები იყენებენ ტექნიკას სახელწოდებით "1.5 click", რომელიც ეხმარება ნაღმების გამოვლენაში. ზოგი მოთამაშე კი დროშებით სართოდ არ ნიშნავს ნაღმებს დროის მოსაგებად.  ასევე არსებობს Minesweeper-ის ტურნირები. ასევე ჩამოყალიბდა ერთგული მოთამაშეების საზოგადოება, ეს საზოგადოება ცენტრალიზებული იყო ისეთ საიტებზე, როგორიცაა Minesweeper.info. 2015 წლის მონაცემებით, გინესის რეკორდების წიგნის თანახმად, ყველა სამი სირთულის Minesweeper-ის დასრულების ყველაზე სწრაფი დრო არის 38,65 წამი, რომელიც დააფიქსირა კამილ მურანსკიმ 2014 წელს.

რესურსები ინტერნეტში
 Richard Kaye's Minesweeper pages
 Microsoft Minesweeper playable in the browser on the Internet Archive

სქოლიო

კატეგორია:Microsoft Gaming
კატეგორია:თამაშები Microsoft-ის პლტფორმების მიხედვით
კატეგორია:თავსატეხი ვიდეო თამაშები
კატეგორია:სტრატეგიული ვიდეო თამაშები
კატეგორია:Linux-ის თამაშები
კატეგორია:Windows-ის თამაშები